

**KLAIPĖDOS MIESTO SAVIVALDYBĖS**

**ADMINISTRACIJOS DIREKTORIUS**

**ĮSAKYMAS**

**DĖL MAUDYMOSI SEZONO TRUKMĖS NUSTATYMO**

2017 m. gegužės 24 d. Nr. AD1-1336

Klaipėda

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 ir 7 punktais, Lietuvos higienos normų HN 92:2007 „Paplūdimiai ir jų maudyklų vandens kokybė“, patvirtintų Lietuvos Respublikos sveikatos apsaugos ministro 2007 m. gruodžio 21 d. įsakymu Nr. V-1055 „Dėl Lietuvos higienos normos HN 92:2007 „Paplūdimiai ir jų maudyklų vandens kokybė“ patvirtinimo“, 12 punktu ir Klaipėdos miesto sanitarijos ir higienos taisyklių, patvirtintų Klaipėdos miesto savivaldybės tarybos 2017 m. sausio 26 d. sprendimu Nr. T2-9 „Dėl Klaipėdos miesto sanitarijos ir higienos taisyklių patvirtinimo“, 12 punktu:

1. Nustatau maudymosi sezoną nuo š. m. birželio 1 d. iki š. m. rugsėjo 15 d.
2. Pavedu biudžetinei įstaigai „Klaipėdos paplūdimiai“ maudymosi sezono laikotarpiu nuo 9.00 iki 21.00 valandos pagal kompetenciją Klaipėdos miesto paplūdimiuose užtikrinti žmonių gyvybės apsaugą vandenyje ir vidurinio medicinos personalo paslaugos teikimą ligoniams ne ligoninėse.

|  |  |
| --- | --- |
| Savivaldybės administracijos direktorius | Saulius Budinas |

Parengė

Miesto tvarkymo skyriaus vyriausioji specialistė

Milda Enciutė, tel. 39 60 86

2017-05-22